CELEX: 31983R0149
Language: el
Date: 1983-01-21 00:00:00
Title: Κανονισμός (ΕΟΚ) αριθ. 149/83 της Επιτροπής της 21ης Ιανουαρίου 1983 που επιφέρει διορθώσεις στον κανονισμό (ΕΟΚ) αριθ. 3601/82 περί ανακοινώσεως από τα Κράτη μέλη στην Επιτροπή των στοιχείων σχετικά με τις εισαγωγές και εξαγωγές ορισμένων γεωργικών προϊόντων

Avis juridique important

|

31983R0149

Κανονισμός (ΕΟΚ) αριθ. 149/83 της Επιτροπής της 21ης Ιανουαρίου 1983 που επιφέρει διορθώσεις στον κανονισμό (ΕΟΚ) αριθ. 3601/82 περί ανακοινώσεως από τα Κράτη μέλη στην Επιτροπή των στοιχείων σχετικά με τις εισαγωγές και εξαγωγές ορισμένων γεωργικών προϊόντων  

Επίσημη Εφημερίδα αριθ. L 018 της 22/01/1983 σ. 0021 - 0022 Ισπανική ειδική έκδοση: Κεφάλαιο 03 τόμος 26 σ. 0248  Πορτογαλική ειδική έκδοση : Κεφάλαιο 03 τόμος 26 σ. 0248 

***** ΚΑΝΟΝΙΣΜΟΣ (ΕΟΚ) αριθ. 149/83 ΤΗΣ ΕΠΙΤΡΟΠΗΣ  της 21ης Ιανουαρίου 1983  που επιφέρει διορθώσεις στον κανονισμό (ΕΟΚ) αριθ. 3601/82 περί ανακοινώσεως από τα Κράτη μέλη στην Επιτροπή των στοιχείων σχετικά με τις εισαγωγές και εξαγωγές ορισμένων γεωργικών προϊόντων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (2), και ιδίως το άρθρο 24, καθώς και τις αντίστοιχες διατάξεις των άλλων κανονισμών περί κοινής οργανώσεως αγοράς για τα γεωργικά προϊόντα,  Εκτιμώντας:  ότι ο κανονισμός (ΕΟΚ) αριθ. 3601/82 της Επιτροπής της 21ης Δεκεμβρίου 1982 (3) προέβλεψε την ανακοίνωση, από τα Κράτη στην Επιτροπή, των στοιχείων σχετικά με τις εισαγωγές και εξαγωγές ορισμένων γεωργικών προϊόντων· ότι μια επαλήθευση έφερε στο φως ότι ύστερα από ένα λάθος το κείμενο αυτού του κανονισμού δεν αντιστοιχεί στα μέτρα που υποβάλλονται για γνωμοδότηση στις σχετικές επιτροπές διαχειρίσεως· ότι πρέπει, ως εκ τούτου, να διορθωθεί ο εν λόγω κανονισμός,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3601/82 τροποποιείται ως εξής:  - το τελευταίο σημείο του αιτιολογικού αντικαθίσταται από:  «ότι οι σχετικές επιτροπές διαχειρίσεως δεν εξέδωσαν γνώμη μέσα στο χρονικό διάστημα που τους όρισε ο πρόεδρός τους,»·  - το τμήμα ΧΙV, Οπωροκηπευτικά, του παραρτήματος Ι αντικαθίσταται από το τμήμα που εμφαίνεται στο παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 21 Ιανουαρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 164 της 14. 6. 1982, σ. 1.  (3) ΕΕ αριθ. L 376 της 31. 12. 1982, σ. 11.  ΠΑΡΑΡΤΗΜΑ  XIV. Οπωρηκηπευτικά  1.2 //   //   // Κλάση  του Κοινού  Δασμολογίου   // Περιγραφή   //   //   // ex 07.02  // Λαχανικά και φυτά εδώδιμα, βεβρασμένα ή μή, διατηρημένα στην κατάψυξη:  //   // Β. Λοιπά  //   // (Ι) μπιζέλια διατηρημένα δι' απλής ψύξεως (1)  //  // (V) μανιτάρια διατηρημένα δι' απλής ψύξεως (1)  //   //  // ex 07.04  // Λαχανικά και φυτά εδώδιμα αποξηραμένα, αφυδατωμένα ή υποστάντα εξάτμιση, έστω και κομμένα σε τεμάχια ή σε φέτες ή τριμμένα ή κονιοποιημένα, αλλά όχι διαφορετικά παρασκευασμένα:  //   // Α. Κρόμμυα  //   // Β. Λοιπά  //  // (ΙΙ) Μανιτάρια και ύδνα (1)  //   //   // ex 08.03  // Σύκα νωπά ή ξηρά:  //   // Β. Ξηρά  //   //   // ex 08.04  // Σταφυλαί, νωπαί ή ξηραί  //   // Β. Ξηραί  //   //   // ex 08.10  // Καρποί και οπώραι, βρασμένοι ή μή, στην κατάψυξη, αντί προσθήκης ζάχαρης:  //   // Α. Φράουλες, σμέουρα και φραγκοστάφυλα μαύρα  //   //   // ex 08.11  // Καρποί και οπώραι, προσωρινώς διατετηρημέναι (π.χ. τη βοηθεία διοξειδίου του θείου ή εν άλμη, εν ύδατι θειωμένω ή εν ύδατι εις ό προσετέθησαν έτεραι ουσίαι χρησιμεύουσαι δια την εξασφάλισιν της προσωρινής διατηρήσεώς των), αλλά ακατάλληλοι προς κατανάλωσιν εις οίαν κατάστασιν ευρίσκονται:  //   // Ε. Λοιπά  //   //   // ex 20.01  // Λαχανικά, φυτά και οπώραι, παρασκευασμένα ή διατηρημένα δια όξους ή οξικού οξέος, μετά ή άνευ άλατος, αρτυμάτων, μουστάρδας ή σακχάρεως:  //   // Β. Αγγούρια και αγγουράκια  //   //   // ex 20.02  // Λαχανικά και φυτά εδώδιμα παρεσκευασμένα ή διατηρημένα άνευ όξους ή οξικού οξέος:  //   // Δ Σπαράγγια  //   //   // ex 20.05  // Πολτοί και πάστες οπωρών, γλυκά κουταλιού, πηκτές, μαρμελάδες, άπαντα προκύπτοντα εκ βρασμού, μετά ή άνευ προσθήκης σακχάρεως:  //  // Γ. Λοιπά:  //   // Ι. Περιεκτικότητας σε σάκχαρα ανώτερης του 30 % κατά βάρος:  //   // β) Έτερα:  //   // (2) Γλυκά κουταλιού φράουλα (1)  //   // (3) Γλυκό κουταλιού (1)  //  //  (1) Οι υποδιαιρέσεις εντός παρενθέσεων αναφέρονται στην ονοματολογία NIMEXE.